pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รองโฆษกรัฐบาลย้ำ ไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์
วันเสาร์ที่ 14 มีนาคม 2563
​รองโฆษกรัฐบาลย้ํา ไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์
​รองโฆษกรัฐบาลย้ํา ไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์
นางสาวไตรศุลี ไตรสรณกุล รองโฆษกประจําสํานักนายกรัฐมนตรี ย้ําไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์พร้อมเปิดเผยข้อเท็จจริง
นางสาวไตรศุลี ไตรสรณกุล รองโฆษกประจําสํานักนายกรัฐมนตรี ยืนยันว่า สถานการณ์การระบาดของโรคติดเชื้อไวรัสโคโรนา 2019 ในไทยยังอยู่ระยะที่ 2 ไม่มีผู้ป่วยรายใดเป็น Super Spreader รัฐบาลและเจ้าหน้าที่ด้านสาธารณสุขยังเฝ้าระวังและยกระดับการคัดกรอง พร้อมเร่งทํางานเชิงรุก โดยคณะกรรมการโรคติดต่อแห่งชาติได้ประกาศกําหนดให้โรคติดเชื้อไวรัสโคโรนา 2019 (COVID-19) เป็นโรคติดต่ออันตราย อันดับที่ 14 ตามพระราชบัญญัติโรคติดต่อ พ.ศ. 2558 เพื่อให้อํานาจตามกฎหมายกับเจ้าหน้าที่ในการตรวจและสอบสวนโรค ยกระดับการคัดกรอง ขยายประเทศเสี่ยง พื้นที่เสี่ยง และกลุ่มเป้าหมาย เพื่อให้การตรวจพบทําได้เร็วยิ่งขึ้น สําหรับข้อสงสัยเกี่ยวกับยอดตัวเลขผู้ติดเชื้อในไทยนั้น ขอยืนยันว่า รัฐบาลและกระทรวงสาธารณสุข ได้รายงานตัวเลขเปิดเผย ตรงไปตรงมาตามข้อเท็จจริงทางการแพทย์ นับตั้งแต่มีการพบผู้ป่วยติดเชื้อไวรัสโคโรนาในไทยรายแรกนอกประเทศจีน และมีมาตรการคัดกรองตั้งแต่วันที่ 3 มกราคม เป็นต้นมา ซึ่งมาตรการการป้องกันของไทยยังได้รับการชื่นชมจากนานาประเทศ
รองโฆษกประจําสํานักนายกรัฐมนตรี ยังได้วอนขอความร่วมมือจากพี่น้องประชาชน ช่วยพิจารณาอย่างรอบด้าน อย่าเห็นประโยชน์จากโปรโมชั่นท่องเที่ยวราคาถูกในขณะนี้ ขอให้เลื่อนหรืองดเดินทางไปยังพื้นที่เสี่ยงที่มีการระบาดของโรคในช่วงนี้ หากจําเป็นต้องเดินทางไปก็ให้ปฏิบัติตนด้วยความระมัดระวัง สวมหน้ากากอนามัย หมั่นล้างมือ เมื่อกลับมาให้เฝ้าระวังสังเกตอาการตัวเอง 14 วัน หากมีไข้ ไอผิดปกติ ให้รีบไปพบแพทย์พร้อมเปิดเผยประวัติการเดินทาง สําหรับประชาชนในประเทศก็ต้องไม่ลืม “กินร้อน ช้อนกลาง ล้างมือ” หมั่นล้างมือให้สะอาดอยู่เสมอด้วยน้ําและสบู่อยู่เสมอ พร้อมให้ความมั่นใจว่า “ไทยยังอยู่ในสถานการณ์ที่ควบคุมโรคได้ตามมาตรฐานองค์การอนามัยโลก แต่เราจะต้องไม่ประมาท และจะต้องได้รับความร่วมมือจากประชาชนทุกคน”
นางสาวไตรศุลี กล่าวต่อว่า นอกจากนี้ยังมีวิธีป้องกันเชื้อไวรัสจากการอยู่ร่วมกันของคนหมู่มาก ประกอบด้วย 1. งดเข้าร่วมกิจกรรมหากมีอาการป่วยของโรคระบบทางเดินหายใจ 2. จัดเตรียมหน้ากากอนามัย แอลกอฮอล์ เจลล้างมือสําหรับใช้เองให้เพียงพอ 3. หากสังเกตเห็นผู้ร่วมกิจกรรมมีอาการไอ ไข้ จาม มีน้ํามูก ควรแนะนําให้ติดต่อเจ้าหน้าที่ ณ จุดพยาบาลแต่ละแห่ง และ 4. หลีกเลี่ยงการอยู่ใกล้ชิดกับผู้มีอาการป่วย โดยเฉพาะผู้ป่วยที่มีอาการโรคระบบทางเดินหายใจที่ไม่ป้องกันตัวเอง
รัฐบาลไทย-ข่าวทำเนียบรัฐบาล-กสร. มอบประกาศเกียรติคุณ 135 สถานประกอบกิจการภาคเหนือ
วันพฤหัสบดีที่ 22 กุมภาพันธ์ 2561
กสร. มอบประกาศเกียรติคุณ 135 สถานประกอบกิจการภาคเหนือ
กรมสวัสดิการและคุ้มครองแรงงาน มอบประกาศเกียรติคุณแก่สถานประกอบกิจการ ภาคเหนือ 135 แห่ง ที่ดําเนินธุรกิจสอดคล้องได้ตามมาตรฐานแรงงาน มุ่งเสริมสร้างความเชื่อมั่นให้แรงงานในพื้นที่
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ได้ดําเนินการส่งเสริม สนับสนุนให้สถานประกอบกิจการดําเนินธุรกิจอย่างมีจริยธรรม คํานึงถึงสิทธิมนุษยชน ไม่ใช้แรงงานเด็ก ไม่ใช้แรงงานบังคับ และไม่มีการค้ามนุษย์ โดยมุ่งเน้นกระบวนการแบบมีส่วนร่วมของสถานประกอบกิจการ เพื่อปรับปรุงสภาพการจ้างและสภาพการทํางานตามข้อกําหนดจนสามารถประกาศแสดงตนเองได้ว่าเป็นสถานประกอบกิจการที่มีระบบบริหารจัดการได้ตามมาตรฐาน ทั้งนี้ กสร.ได้จัดพิธีมอบใบประกาศเกียรติคุณแก่สถานประกอบกิจการในภาคเหนือ รวม 135 แห่ง ที่ดําเนินธุรกิจอย่างรับผิดชอบต่อสังคม บริหารจัดการแรงงานสอดคล้องกับกฎหมายแรงงานและหลักการสากล ตลอดจนแสดงความมุ่งมั่นโดยนําหลักการของแนวปฏิบัติการใช้แรงงานที่ดี หรือ GLP ไปใช้ในสถานประกอบกิจการ โดยแบ่งเป็นสถานประกอบกิจการที่เข้าสู่ระบบมาตรฐานแรงงานไทยด้วยการประกาศแสดงตนเอง หรือ TLS 74 แห่ง และสถานประกอบกิจการนําหลักการของ GLP ไปใช้ 61 แห่ง
นายอนันต์ชัย กล่าวต่อไปว่า กสร.จัดพิธีมอบใบประกาศเกียรติคุณให้สถานประกอบกิจการทั้ง 135 แห่งนี้ เพื่อเป็นการประกาศเกียรติคุณว่า สถานประกอบกิจการดังกล่าวมีการปฏิบัติที่สอดคล้องกับกฎหมายแรงงานและหลักการสากล มีการดําเนินธุรกิจอย่างมีความรับผิดชอบต่อสังคมทําให้ลูกจ้างมีคุณภาพชีวิตที่ดี และสร้างความเชื่อมั่นให้แก่แรงงานในพื้นที่ที่จะเข้าสู่การจ้างงานของสถานประกอบกิจการเหล่านี้ รวมไปถึงเพื่อเป็นขวัญกําลังใจให้สถานประกอบกิจการได้ธํารงรักษามาตรฐานและเป็นแบบอย่างที่ดีให้กับสถานประกอบกิจการอื่น ๆ ต่อไป
รัฐบาลไทย-ข่าวทำเนียบรัฐบาล-วันมหิดล
วันอาทิตย์ที่ 24 กันยายน 2560
วันมหิดล
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข นําผู้บริหารระดับสูง ข้าราชการ เจ้าหน้าที่กระทรวงสาธารณสุข สมาคม องค์กรต่าง ๆ วางพวงมาลาถวายราชสักการะพระราชานุสาวรีย์
วันมหิดล
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธนปลัดกระทรวงสาธารณสุข นําผู้บริหารระดับสูง ข้าราชการเจ้าหน้าที่กระทรวงสาธารณสุข สมาคม องค์กรต่าง ๆวางพวงมาลาถวายราชสักการะพระราชานุสาวรีย์ สมเด็จพระมหิตลาธิเบศรอดุลยเดชวิกรม พระบรมราชชนก และสมเด็จพระศรีนครินทราบรมราชชนนีเนื่องในวันมหิดล (24 กันยายน) ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรมพระบรมราชชนกที่บริเวณลานพระราชานุสาวรีย์ฯ กระทรวงสาธารณสุขจ.นนทบุรี*************** กันยายน 2560
รัฐบาลไทย-ข่าวทำเนียบรัฐบาล-รมว.มท. ให้การต้อนรับ กมธ.ขับเคลื่อนการปฏิรูปประเทศ ด้านการบริหารราชการแผ่นดิน ในโอกาสเข้าพบเพื่อหารือแนวทางการขับเคลื่อนการปฏิรูปประเทศ
วันอังคารที่ 23 สิงหาคม 2559
รมว.มท. ให้การต้อนรับ กมธ.ขับเคลื่อนการปฏิรูปประเทศ ด้านการบริหารราชการแผ่นดิน ในโอกาสเข้าพบเพื่อหารือแนวทางการขับเคลื่อนการปฏิรูปประเทศ
รมว.มท. ให้การต้อนรับ กมธ.ขับเคลื่อนการปฏิรูปประเทศ ด้านการบริหารราชการแผ่นดิน ในโอกาสเข้าพบเพื่อหารือแนวทางการขับเคลื่อนการปฏิรูปประเทศ
วันนี้ (22 ส.ค.59) เวลา 10.00 น. ณ ห้องประชุม 1 ศาลาว่าการกระทรวงมหาดไทยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุธี มากบุญ รัฐมนตรีช่วยว่าการกระทรวงมหาดไทย และผู้บริหารระดับสูงกระทรวงมหาดไทย ให้การต้อนรับ ศาสตราจารย์พิเศษ ยงยุทธ สาระสมบัติ ประธานกรรมาธิการขับเคลื่อนการปฏิรูปประเทศ ด้านการบริหารราชการแผ่นดิน พร้อมคณะ ในโอกาสเดินทางมาเข้าพบเพื่อหารือแนวทางการขับเคลื่อนการปฏิรูปประเทศด้านการบริหารราชการแผ่นดิน เพื่อแลกเปลี่ยนความคิดเห็นและรับข้อเสนอแนะ เพื่อให้การขับเคลื่อนการปฏิรูปประเทศเป็นไปอย่างมีประสิทธิภาพ
โอกาสนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้ให้การต้อนรับคณะกรรมาธิการขับเคลื่อนการปฏิรูปประเทศ ด้านการบริหารราชการแผ่นดิน และกล่าวถึงการดําเนินงานของกระทรวงมหาดไทยในการสนับสนุนการดําเนินงานของสภาขับเคลื่อนการปฏิรูปประเทศ และคณะกรรมาธิการขับเคลื่อนการปฏิรูปประเทศด้านต่างๆ โดยเฉพาะด้านการบริหารราชการแผ่นดิน ซึ่งถือเป็นเรื่องสําคัญ และภารกิจ หน้าที่ของกระทรวงมหาดไทยมีความเกี่ยวข้องในหลายๆ ประเด็น และในโอกาสที่คณะกรรมาธิการฯ ด้านการบริหารราชการแผ่นดิน ได้มาชี้แจงและให้ข้อมูลถึงความก้าวหน้าของการปฏิรูปประเทศ ด้านการบริหารราชการแผ่นดิน ตลอดจนแนวทางในการขับเคลื่อนการปฏิรูปประเทศในด้านดังกล่าว เป็นสิ่งจําเป็นที่ผู้บริหารของกระทรวงมหาดไทย จะได้รับทราบผลการดําเนินงาน เพื่อให้เกิดความเข้าใจต่อทิศทางการปฏิรูปการบริหารราชการแผ่นดินในอนาคต และยินดีให้ความร่วมมือ เพื่อให้การปฏิรูปประเทศเกิดผลสัมฤทธิ์และเป็นรูปธรรมอย่างยั่งยืน
จากนั้นศาสตราจารย์พิเศษ ยงยุทธ สาระสมบัติ ในฐานะประธานคณะกรรมาธิการขับเคลื่อนการปฏิรูปประเทศ ด้านการบริหารราชการแผ่นดินได้กล่าวถึงความก้าวหน้าของการปฏิรูปประเทศ ของ กมธ.ด้านการบริหารราชการแผ่นดินที่ผ่านมา และแนวทางในการขับเคลื่อนของสภาขับเคลื่อนการปฏิรูปประเทศ ซึ่งได้มีการแต่งตั้งคณะอนุกรรมาธิการเพื่อพิจารณาศึกษาและจัดทําแผนการปฏิรูปด้านการบริหารราชการแผ่นดิน จํานวน 3 คณะ ประกอบด้วย 1.คณะอนุกรรมาธิการขับเคลื่อนการปฏิรูปโครงสร้างองค์กรภาครัฐ 2.คณะอนุกรรมาธิการการขับเคลื่อนการปฏิรูปธรรมาภิบาล ประสิทธิภาพ และการพัฒนาบุคลากรภาครัฐ และ 3.คณะอนุกรรมาธิการขับเคลื่อนการปฏิรูประบบงบประมาณและการคลังภาครัฐ พร้อมทั้งให้ผู้แทนในแต่ละคณะอนุกรรมาธิการฯ ได้เสนอแนวคิดและแนวทางในการขับเคลื่อนการปฏิรูปประเทศในด้านต่างๆ พร้อมทั้งมีการแลกเปลี่ยนความคิดเห็น และข้อเสนอแนะจากหน่วยงานที่เกี่ยวข้อง เพื่อใช้เป็นข้อมูลในการขับเคลื่อนการปฏิรูปประเทศด้านการบริหารราชการแผ่นดินต่อไป
รัฐบาลไทย-ข่าวทำเนียบรัฐบาล-รมว. พม. ชื่นชมเด็กสาววัย 17 ปี กำพร้าพ่อ-แม่ แต่สู้ชีวิต ทำงานส่งเสียตัวเองเรียน และเลี้ยงดูน้องสาวที่ป่วยเป็นโรคเพดานโหว่วัย 2 ขวบ ที่ จ.สกลนคร
วันอังคารที่ 2 พฤษภาคม 2560
รมว. พม. ชื่นชมเด็กสาววัย 17 ปี กําพร้าพ่อ-แม่ แต่สู้ชีวิต ทํางานส่งเสียตัวเองเรียน และเลี้ยงดูน้องสาวที่ป่วยเป็นโรคเพดานโหว่วัย 2 ขวบ ที่ จ.สกลนคร
รมว. พม. ชื่นชมเด็กสาววัย 17 ปี กําพร้าพ่อ-แม่ แต่สู้ชีวิต ทํางานส่งเสียตัวเองเรียนและเลี้ยงดูน้องสาวที่ป่วยเป็นโรคเพดานโหว่วัย 2 ขวบ จ.สกลนคร และเร่งเยียวจิตใจหญิงสาววัย 19 ปี ที่มีความพิการทางสมอง
ถูกชายชราวัย 77 ปี ข่มขืนกระทําชําเรา จ.นครศรีธรรมราช
วันนี้ (1 พ.ค. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 620/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีเด็กสาววัย 17 ปี นักเรียนชั้น ม.5 โรงเรียนแห่งหนึ่งในจังหวัดสกลนคร พ่อเสียชีวิต แม่ทิ้งหนีไปมีครอบครัวใหม่ ต้องอาศัยอยู่กับน้าสาวที่มีฐานะยากจน แต่สู้ชีวิต รับจ้างทํางานที่ร้านขายอาหาร ได้ค่าจ้างวันละ 60-70 บาท เพื่อหาเงินเป็นทุนการศึกษา และจุนเจือครอบครัว อีกทั้ง ยังต้องรับภาระ เลี้ยงดูน้องสาววัย 2 ขวบ ที่ป่วยเป็นโรคเพดานโหว่ ครอบครัวมีฐานะยากจน ที่อําเภอพังโคน จังหวัดสกลนคร นั้น ตนขอชื่นชมในความขยันหมั่นเพียร มีความกตัญญู รู้จักแบ่งเบาภาระของครอบครัว ไม่ย่อท้ออุปสรรคในการดําเนินชีวิต น่ายกย่องเป็นแบบอย่างที่ดีของเด็กและเยาวชน ทั้งนี้ ได้กําชับให้พัฒนาสังคมและความมั่นคงของมนุษย์จังหวัดสกลนคร (พมจ.สกลนคร) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กสาวในระยะยาว การรักษาพยาบาลอาการป่วยของน้องสาววัย 2 ขวบ รวมทั้ง การแนะนําให้คําปรึกษาในเรื่องการส่งเสริมการประกอบอาชีพแก่ผู้เป็นน้าสาว เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
พลตํารวจเอก อดุลย์ กล่าวเพิ่มเติมว่า สําหรับกรณีหญิงวัย 43 ปีพาลูกสาววัย 19 ปี ที่มีความพิการทางสมองเข้าร้องเรียนขอความเป็นธรรมต่อสื่อมวลชน ว่าลูกสาวถูกชายชราวัย 77 ปี ข่มขืนกระทําชําเรา และยังถูกผู้ก่อเหตุ ปฏิเสธความรับผิดชอบ และท้าทายให้ไปแจ้งตํารวจ ที่อําเภอลานสกา จังหวัดนครศรีธรรมราชนั้น ตนได้กําชับให้ พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมหญิงสาวผู้เสียหายดังกล่าว พร้อมตรวจสอบข้อเท็จจริง และให้การช่วยเหลือในเบื้องต้นตามภารกิจ  ด้านคนพิการของกระทรวงการพัฒนาสังคมฯ โดยเฉพาะการเร่งเยียวยาฟื้นฟูสภาพจิตใจโดยด่วน เพื่อให้สามารถกลับมาใช้ชีวิต ได้อย่างปกติสุขในสังคมได้
รัฐบาลไทย-ข่าวทำเนียบรัฐบาล-ศธ.กำหนดแนวทางการตรวจติดตามการดำเนินการอาหารกลางวันของนักเรียน
วันจันทร์ที่ 11 มิถุนายน 2561
ศธ.กําหนดแนวทางการตรวจติดตามการดําเนินการอาหารกลางวันของนักเรียน
สํานักงานปลัดกระทรวงศึกษาธิการ (สป.ศธ.) มีหนังสือสั่งการไปยังศึกษาธิการจังหวัดทั้ง 76 จังหวัด และศึกษาธิการกรุงเทพมหานคร เกี่ยวกับแนวทางการตรวจติดตามการดําเนินการอาหารกลางวันของนักเรียน
สํานักงานปลัดกระทรวงศึกษาธิการ (สป.ศธ.)มีหนังสือสั่งการไปยังศึกษาธิการจังหวัดทั้ง76จังหวัด และศึกษาธิการกรุงเทพมหานคร เกี่ยวกับแนวทางการตรวจติดตามการดําเนินการอาหารกลางวันของนักเรียน
นายการุณ สกุลประดิษฐ์ ปลัดกระทรวงศึกษาธิการกล่าวว่า ตามที่ปรากฏเป็นข่าวในสื่อมวลชน กรณีการดําเนินงานโครงการอาหารกลางวันสําหรับเด็กนักเรียน โดยทางโรงเรียนได้จัดอาหารที่ไม่เหมาะสม ขาดคุณค่าทางโภชนาการให้กับนักเรียน เช่น การรับประทานเส้นขนมจีนกับน้ําปลาเป็นอาหารกลางวันของโรงเรียนแห่งหนึ่งในจังหวัดสุราษฏร์ธานี และในพื้นที่จังหวัดอื่น ๆ กรณีอาหารกลางวันที่ไม่เหมาะสม ซึ่งได้ทราบทางสื่อมวลชนแล้วนั้น
ดังนั้น กระทรวงศึกษาธิการจึงได้มีหนังสือแจ้งไปยังศึกษาธิการจังหวัดทุกจังหวัดเมื่อวันที่7มิถุนายน2561โดยขอให้มอบหมายศึกษานิเทศก์ ดําเนินการตรวจติดตามการดําเนินการอาหารกลางวันของนักเรียน โรงเรียนในจังหวัด โดยร่วมกับสํานักงานเขตพื้นที่การศึกษา องค์กรปกครองส่วนท้องถิ่น โดยยึดประโยชน์ของนักเรียนเป็นสําคัญ โดยมีแนวทางการตรวจติดตามการดําเนินงาน ดังนี้
1. จัดตั้งศูนย์คุ้มครองโภชนาการของนักเรียนโดยกําหนดให้มีผู้รับผิดชอบเป็นศึกษาธิการจังหวัดและผู้อํานวยการกลุ่มที่เกี่ยวข้อง
2. แต่งตั้งคณะกรรมการตรวจติดตามการดําเนินการอาหารกลางวันของโรงเรียน
3. ให้ศึกษาธิการจังหวัดประสานการตรวจติดตามกับสํานักงานเขตพื้นที่การศึกษาและส่วนราชการในจังหวัดหรือหน่วยงานอื่น
4. การดําเนินการอาหารกลางวันของนักเรียนให้ยึดประโยชน์ของนักเรียนเป็นสําคัญ
5. นําเสนอคณะกรรมการศึกษาธิการจังหวัดเป็นวาระเร่งด่วนเพื่อกําหนดมาตรการป้องกันในระยะยาว
6. การดําเนินการตามข้อ1-3ให้ดําเนินการให้แล้วเสร็จภายในวันที่25มิถุนายน พ.ศ.2561และรายงานให้สํานักงานปลัดกระทรวงศึกษาธิการทราบภายในวันที่29มิถุนายน พ.ศ.2561
Written byกนกนภา ลาผ่าน,กรธัช มีวงศ์
Photoกิตติกร แซ่หมู่
Graphic/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าร่วมงาน "KEMREX 10th Year And Beyond"
วันศุกร์ที่ 20 ธันวาคม 2562
รองปลัดฯ ภานุวัฒน์ เข้าร่วมงาน "KEMREX 10th Year And Beyond"
นายภานุวัฒน์ ตริยางกูรศรี รองปลัดกระทรวงอุตสาหกรรม  เป็นผู้แทนภาครัฐร่วมงาน "KEMREX 10th Year And Beyond" ฉลองครบรอบ 10 ปี การก่อตั้งบริษัท เข็มเหล็ก จํากัด ณ The Banquet Hall at Nathong สวนอาหารนาทอง ห้วยขวาง กรุงเทพฯ
เมื่อวันที่ 18 ธันวาคม 2562 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายภาสกร ชัยรัตน์ รองอธิบดีกรมส่งเสริมอุตสาหกรรม เป็นผู้แทนภาครัฐร่วมงาน "KEMREX 10th Year And Beyond" ฉลองครบรอบ 10 ปี การก่อตั้งบริษัท เข็มเหล็ก จํากัด โดยมีนายประเสริฐ ธรรมมนุญกุล อดีตนายกสมาคมส่งเสริมการรับช่วงการผลิตไทย ปัจจุบันดํารงตําแหน่งประธานเจ้าหน้าที่บริหารบริษัทฯ ให้การต้อนรับ ณ The Banquet Hall at Nathong สวนอาหารนาทอง ห้วยขวาง กรุงเทพฯ
บริษัท เข็มเหล็ก จํากัด เป็นผู้ประกอบการผลิตและจําหน่ายฐานรากเข็มเหล็กนวัตกรรมใหม่ สามารถเข้าถึงพื้นที่ได้มากกว่าเสาเข็มแบบเดิม ติดตั้งง่าย สะดวก สะอาด รวดเร็ว เงียบ ไม่มีแรงสั่นสะเทือน ซึ่ง กรมส่งเสริมอุตสาหกรรม ได้นําเทคโนโลยีเข็มเหล็กมาสร้างอาคารต้นกล้า แกลลอรี่ (Co-Working Space) ณ ศูนย์ปฏิรูปอุตสาหกรรม 4.0 (ITC) ซอยตรีมิตร กล้วยน้ําไท กรุงเทพฯ โดยใช้ระยะเวลาเพียง 3 เดือนในการก่อสร้างอีกด้วย
รัฐบาลไทย-ข่าวทำเนียบรัฐบาล-สมเด็จพระราชาธิบดีแห่งราชอาณาจักรภูฏานพระราชทานวโรกาสให้นายกรัฐมนตรีเข้าเฝ้าฯ
วันศุกร์ที่ 20 กรกฎาคม 2561
สมเด็จพระราชาธิบดีแห่งราชอาณาจักรภูฏานพระราชทานวโรกาสให้นายกรัฐมนตรีเข้าเฝ้าฯ
สมเด็จพระราชาธิบดีแห่งราชอาณาจักรภูฏานพระราชทานวโรกาสให้นายกรัฐมนตรีเข้าเฝ้าฯ
สมเด็จพระราชาธิบดี จิกมี เคเซอร์ นัมเกล วังชุก (His Majesty King Jigme Khesar Namgyel Wangchuck, the Fifth Druk Gyalpo) สมเด็จพระราชาธิบดีแห่งราชอาณาจักรภูฎาน และสมเด็จพระราชินีเจตชุน เพมา วังชุกพระราชทานวโรกาสให้ พลเอก ประยุทธ์ จันทร์โอชา นายกรัฐมนตรี และภริยาเข้าเฝ้าทูลละอองธุลีพระบาท ณ ท้องพระโรง ชั้น 2 ป้อมปราการทาชิโชเมื่อเวลา 13.30 น. ตามเวลาท้องถิ่น ภายหลังเข้าเฝ้าฯ
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวดังนี้
นายกรัฐมนตรีรู้สึกซาบซึ้งในพระมหากรุณาธิคุณสมเด็จพระราชาธิบดีจิกมี เคเซอร์ นัมเกล วังชุก ที่พระราชทานวโรกาสให้เข้าเฝ้าฯ ในโอกาสเยือนราชอาณาจักรภูฏานอย่างเป็นทางการ ในนามของประชาชนชาวไทยซาบซึ้งในพระมหากรุณาธิคุณทรงเป็นพระประมุขต่างชาติที่พระองค์เสด็จฯ เยือนไทย เพื่อถวายราชสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร และทรงเข้าร่วมงานพระราชพิธีถวายพระเพลิงพระบรมศพ เมื่อเดือนตุลาคมที่ผ่านมา
ในโอกาสนี้ นายกรัฐมนตรีได้กล่าวถึงความสัมพันธ์ของไทยและภูฏานว่าเป็นประเทศที่ใกล้ชิดของไทย ทั้งในด้านพระพุทธศาสนา สังคม และวัฒนธรรม โดยเฉพาะความจงรักภักดีของประชาชนทั้งสองประเทศมีต่อสถาบันพระมหากษัติย์
นายกรัฐมนตรียังได้กราบบังคมทูล แสดงความยินดีกับความก้าวหน้าของโครงการพัฒนาประเทศต่าง ๆ โดยเฉพาะการพัฒนาระบบชลประทานและการบริหารจัดการน้ํา สําหรับโครงการพัฒนาศูนย์การเรียนรู้ต้นแบบทางเกษตรชิมิปัง ในพระราชดําริสมเด็จพระราชาธิบดีจิกมี เคเซอร์ นัมเกล วังชุก และโครงการ OGOP ด้วย
โอกาสนี้ สมเด็จพระราชาธิบดีแห่งราชอาณาจักรภูฏาน พระราชทานเลี้ยงอาหารกลางวัน แก่นายกรัฐมนตรีและคณะ ณ พระราชวังดาเชนโซลิง
รัฐบาลไทย-ข่าวทำเนียบรัฐบาล-วว. มอบถุงยังชีพแก่ชุมชนบริเวณเทคโนธานี เยียวยาผู้ได้รับผลกระทบจากวิกฤตโควิด-19 เนื่องในโอกาสวันคล้ายวันครบรอบสถาปนา 57 ปี
วันศุกร์ที่ 19 มิถุนายน 2563
วว. มอบถุงยังชีพแก่ชุมชนบริเวณเทคโนธานี เยียวยาผู้ได้รับผลกระทบจากวิกฤตโควิด-19 เนื่องในโอกาสวันคล้ายวันครบรอบสถาปนา 57 ปี
วว. มอบถุงยังชีพแก่ชุมชนบริเวณเทคโนธานี เยียวยาผู้ได้รับผลกระทบจากวิกฤตโควิด-19 เนื่องในโอกาสวันคล้ายวันครบรอบสถาปนา 57 ปี
ดร.พสุ โลหารชุน ประธานคณะกรรมการบริหาร สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีมอบถุงยังชีพ จํานวน 200 ชุด ให้แก่ชุมชนบริเวณเทคโนธานี เนื่องในโอกาสวันคล้ายวันครบรอบสถาปนา 57 ปี วว. โดยมี ดร.ชุติมา เอี่ยมโชติชวลิต ผู้ว่าการ วว. พร้อมด้วยคณะกรรมการและผู้บริหารระดับสูง วว. ร่วมมอบถุงยังชีพให้แก่ชุมชนบริเวณเทคโนธานี โดยเป็นส่วนหนึ่งในกิจกรรมความรับผิดชอบต่อสังคมของ วว. ที่แสดงให้เห็นถึงความมุ่งมั่นในการแสดงความรับผิดชอบต่อชุมชน และแสดงให้เห็นถึงการแบ่งปันและเดินเคียงข้างไปกับชุมชน ส่งเสริมให้คุณภาพชีวิตดียิ่งขึ้น จากสถานการณ์การระบาดของเชื้อโควิด 19 ในวันที่ 25 พฤษภาคม 2563 ณ อาคาร Admin สถาบันวิจัยวิทยาศาสตร์และเทคโนโลยีแห่งประเทศไทย (วว.) เทคโนธานี
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงกรณีผู้ค้ารายเล็กแผงค้าตลาดนัดจตุจักร ร้องเรียนเรียกเก็บค่าเช่าเพิ่ม
วันพฤหัสบดีที่ 28 กันยายน 2560
การรถไฟแห่งประเทศไทยชี้แจงกรณีผู้ค้ารายเล็กแผงค้าตลาดนัดจตุจักร ร้องเรียนเรียกเก็บค่าเช่าเพิ่ม
นายอานนท์  เหลืองบริบูรณ์ ผู้ตรวจราชการกระทรวงคมนาคม รักษาการในตําแหน่งผู้ว่าการรถไฟแห่งประเทศไทย ชี้แจงกรณี นายไพบูลย์ นิติตะวัน ประธานเครือข่ายประชาชนปฏิรูป เปิดเผยว่าผู้ค้ารายเล็กแผงค้าตลาดนัดจตุจักร
ได้ให้ข้อมูลและมีการเรียกร้องกรณีถูกเจ้าหน้าที่ระดับสูงของการรถไฟแห่งประเทศไทยกลั่นแกล้ง สร้างความเดือดร้อน โดยมีกระบวนการหาประโยชน์ในทางมิชอบ เรียกเก็บค่าเช่าที่ดินการรถไฟฯ แพงขึ้น 10 เท่า กว่าราคาเดิมที่ทาง กทม.เคยเก็บ ตลอดจนจ่ายค่ารักษาความปลอดภัย ค่าทําความสะอาด สูงกว่าค่าใช้จ่ายที่ กทม. บริหารตลาดนัดจตุจักร ในปี 2554 จึงเรียกร้องให้นายกฯ ช่วยเหลือประชาชนผู้ค้าขายรายเล็ก และช่วยปราบเจ้าหน้าที่รัฐที่ทุจริต นั้น
นายอานนท์ฯ ชี้แจงว่า อัตราค่าเช่าแผงค้าตลาดนัดจตุจักร มีที่มาจากการคํานวณราคาประเมินที่ดิน รวมกับค่าใช้จ่ายการว่าจ้างดูแลรักษาความสะอาด และความปลอดภัย ตลอดจนค่าใช้จ่ายดําเนินการของการรถไฟฯ โดยคณะกรรมการรถไฟฯ ซึ่งประกอบด้วยผู้แทนกระทรวงการคลัง ผู้แทนจากภาครัฐ และผู้เชี่ยวชาญสาขาต่าง ๆ ได้มีมติกําหนดให้การรถไฟฯ ใช้เรียกเก็บมาตั้งแต่เข้ามาบริหารจัดการในปี 2555 จนถึงปัจจุบัน
เมื่อการรถไฟฯ ต้องเข้าบริหารจัดการพื้นที่ตลาดนัดจตุจักรในภาวะจําเป็นเร่งด่วน จึงต้องว่าจ้างเอกชนในการดูแลรักษาความสะอาด ตั้งแต่การทําความสะอาด จัดเก็บขยะ ขนย้ายและนําไปทําลายอย่างครบวงจร รวมถึงการจ้างเอกชนดูแลรักษาความปลอดภัย ครอบคลุมพื้นที่ประมาณ 69 ไร่ เนื่องจากกรุงเทพมหานครหยุดดําเนินการทันทีเมื่อสิ้นสุดสัญญาเช่ากับการรถไฟฯ ปัจจุบันการรถไฟฯ มีค่าใช้จ่ายในส่วนของการดูแลรักษาความสะอาด เดือนละ 4.3 ล้านบาท และค่าใช้จ่ายการรักษาความปลอดภัย เดือนละ 5.2 ล้านบาท โดยค่าใช้จ่ายที่การรถไฟฯ ว่าจ้างเอกชน แตกต่างจากกรุงเทพมหานครนั้น อาจเป็นเพราะกรุงเทพมหานครมีหน่วยงานภายในที่ดําเนินการในภารกิจดังกล่าวอยู่แล้ว
สําหรับประเด็นเรื่องอํานาจการดําเนินการบริหารตลาดนัดจตุจักรนั้น ที่ผ่านมา ศาลปกครองสูงสุดได้มีคําพิพากษา คดีหมายเลขดําที่ อ.261/2557 และคดีหมายเลขแดงที่ อ.529/2560 เมื่อวันที่ 21 มิถุนายน 2560 กรณีผู้ค้าในตลาดนัดจตุจักรฟ้องการรถไฟฯ ในประเด็นเรื่องการเรียกเก็บค่าเช่า และอํานาจในการประกอบกิจการตลาดนัดจตุจักร ว่า การรถไฟฯ มีอํานาจในการนําที่ดินที่เป็นที่ตั้งของตลาดนัดจตุจักร ซึ่งเป็นทรัพย์สินของการรถไฟฯ ออกให้เช่า หรือดําเนินงานอื่นใดเกี่ยวกับที่ดินดังกล่าว รวมถึงการจัดทําตลาดนัดจตุจักรได้ ตามมาตรา 6 ประกอบกับมาตรา 9 (2) แห่งพระราชบัญญัติการรถไฟแห่งประเทศไทย พ.ศ.2494 เนื่องจากเป็นการดําเนินการเพื่อสร้างรายได้ให้กับการรถไฟฯ เพื่อประโยชน์ในการนํามาใช้เป็นส่วนหนึ่งในการจัดทําภารกิจด้านบริการสาธารณะเกี่ยวกับการคมนาคมขนส่งให้บรรลุผล
การร้องเรียนดังกล่าวเกิดจากการที่การรถไฟฯ ติดตามทวงถามค่าเช่าค้างชําระและบอกเลิกสัญญา ซึ่งสะสมมานานกว่า 6 ปี และขณะนี้สํานักงานการตรวจเงินแผ่นดิน มีการติดตามเรื่องดังกล่าวอยู่
รัฐบาลไทย-ข่าวทำเนียบรัฐบาล-กระทรวงดิจิทัลฯ เป็นเจ้าภาพจัดการประชุม ITU Asia-Pacific Centres of Excellence ครั้งที่ 4
วันพุธที่ 13 ธันวาคม 2560
กระทรวงดิจิทัลฯ เป็นเจ้าภาพจัดการประชุม ITU Asia-Pacific Centres of Excellence ครั้งที่ 4
กระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการประชุม “ITU Asia-Pacific Centres of Excellence (ITU ASP CoE)” ครั้งที่ 4 โดยกระทรวงดิจิทัลฯ ร่วมกับสหภาพโทรคมนาคมระหว่างประเทศ (ITU) จัดขึ้นระหว่างวันที่ 12-13 ธันวาคม 2560 ณ โรงแรมแกรนด์ เซ็นเตอร์พอยท์ เพลินจิต กรุงเทพฯ ซึ่งที่ผ่านมาประเทศไทย โดยกระทรวงดิจิทัลฯ ได้รับคัดเลือกให้ทําหน้าที่ Lead Node ในสาขา Policy and Regulation และ Broadband Access ในช่วงปี พ.ศ. 2558-2561 โดยได้ลงนามในความตกลง Cooperation Agreement for the Joint Capacity-Building Activities under the ITU Academy’s Centres of Excellence เมื่อเดือนพฤษภาคม 2559 ซึ่งข้อตกลงดังกล่าวได้กําหนดกรอบความร่วมมือระหว่างกระทรวงดิจิทัลฯ กับ ITU ในการดําเนินโครงการ ITU ASP CoE และกระทรวงดิจิทัลฯ ได้ดําเนินการจัดฝึกอบรมหลักสูตรต่างๆ ที่เกี่ยวข้องกับเรื่อง Policy and Regulation และ Broadband Access โดยให้สถาบันวิชาการทีโอทีดําเนินการจัดทําหลักสูตรร่วมกับ ITU รวมทั้งเป็นสถานที่ฝึกอบรม และมีสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เป็นหุ้นส่วนความร่วมมือในการจัดฝึกอบรมภายใต้โครงการดังกล่าว สําหรับพิธีเปิดการประชุมฯ จัดขึ้นเมื่อวันที่ 12 ธันวาคม 2560 ณ ห้องวิทยุ โรงแรมแกรนด์ เซ็นเตอร์พอยท์ เพลินจิต กรุงเทพฯ
**********************
รัฐบาลไทย-ข่าวทำเนียบรัฐบาล-‘กฤษฎา’ ย้ำเจ้าหน้าที่ต้องดูแลเกษตรกรในพื้นที่ ส.ป.ก.
วันเสาร์ที่ 5 พฤษภาคม 2561
‘กฤษฎา’ ย้ําเจ้าหน้าที่ต้องดูแลเกษตรกรในพื้นที่ ส.ป.ก.
‘กฤษฎา’ ย้ําเจ้าหน้าที่ต้องดูแลเกษตรกรในพื้นที่ ส.ป.ก. ให้สามารถสร้างอาชีพ รายได้ พัฒนาคุณภาพชีวิตดีขึ้น ควบคู่กับการจัดที่ดินทํากิน
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวภายหลังตรวจเยี่ยม รับฟังบรรยายสรุปภารกิจ แผนงานและผลงานที่สําคัญของสํานักงานการปฏิรูปที่ดินเพื่อเกษตรกรรม พร้อมทั้งมอบนโยบายการปฏิบัติงานให้กับผู้บริหาร และเจ้าหน้าที่ ณ สํานักงานการปฏิรูปที่ดินเพื่อเกษตรกรรม (ส.ป.ก) ว่า พื้นที่ประเทศไทยมีทั้งหมดประมาณ 320.7 ล้านไร่ แบ่งเป็นที่ดินเอกชนร้อยละ 40 และที่ดินรัฐร้อยละ 60 ซึ่งเป็นที่ดินเขตปฏิรูปที่ดิน (ส.ป.ก) ประมาณ 40 ล้านไร่ หรือร้อยละ 12.5 ในส่วนนี้ได้จัดที่ดินแล้ว 35.84 ล้านไร่ เกษตรกรจํานวน 2.82 ล้านราย โดยได้เน้นย้ําให้เจ้าหน้าที่เข้าไปดูแลอาชีพ รายได้ และพัฒนาคุณภาพชีวิตของเกษตรกรจํานวนนี้ว่าปัจจุบันมีความเป็นอยู่อย่างไร พร้อมทั้งตรวจสอบว่าปฏิบัติตามเงื่อนไขของกฎหมายหรือไม่ หากขาดคุณสมบัติก็จะต้องนํามาจัดสรรใหม่ นอกจากนี้ ต้องดําเนินงานตามนโยบายการจัดที่ดินทํากินให้ชุมชนของรัฐบาล หรือคณะกรรมการนโยบายที่ดินแห่งชาติ (คทช.) โดยการส่งเสริมพัฒนาอาชีพตามศักยภาพของพื้นที่ สําหรับกองทุนการปฏิรูปที่ดินเพื่อเกษตรกรรมปีงบประมาณ 2561 วงเงิน 3,800 ล้านบาทนั้น ให้ศึกษาดูว่าเป็นทุนหมุนเวียนและใช้จ่ายโดยสามารถนํามาจัดซื้อ หรือเช่าที่ดินเพื่อจัดสรรได้อีกจํานวนเท่าไร ทั้งนี้ เพื่อให้การดําเนินงานในพื้นที่เป็นไปอย่างมีประสิทธิภาพครอบคลุม จึงต้องบูรณาการร่วมกับจังหวัด ผ่านกลไกขับเคลื่อนของคณะอนุกรรมการพัฒนาการเกษตรและสหกรณ์ (อพก.) ซึ่งมีผู้ว่าราชการจังหวัดเป็นประธาน เพื่อรับทราบปัญหาและหาแนวทางแก้ไขร่วมกัน
“งาน ส.ป.ก. เป็นงานที่ต้องดูแลเกษตรกรและพัฒนาอาชีพควบคู่กับการจัดที่ดินทํากิน เพื่อให้มีประสิทธิภาพ เกษตรกรมีความเป็นอยู่ที่ดีขึ้น โดยเฉพาะในพื้นที่ 5 จังหวัดที่ได้รับพระราชทานที่ดินทรัพย์สินส่วนพระมหากษัตริย์ ของพระบาทสมเด็จพระปรมินทรมหาภูมิพลอดุลยเดช ตั้งแต่ปี 2518 ได้แก่ ฉะเชิงเทรา นครนายก ปทุมธานี พระนครศรีอยุธยา และนครปฐม รวมพื้นที่ 4.4 หมื่นไร่ ซึ่งเจ้าหน้าที่ต้องเข้าไปช่วยดูแลพัฒนาอาชีพ รายได้ และความเป็นอยู่ของเกษตรกรให้ดีขึ้นได้อย่างไร” นายกฤษฎา กล่าว